נכון שהיה מדהים אילו הטלפונים שלנו
יכלו לראות את העולם כמונו,
נניח שהיינו מתהלכים לנו כשאנו יכולים
לכוון את הטלפון אל משהו,
והוא היה יכול ממש לזהות תמונות ועצמים
כמו המוח האנושי, ואז למשוך מידע
מספריה כמעט אינסופית של ידע,
חוויות ורעיונות.
בעבר זה נחשב למדע בדיוני,
אך כעת אנו כבר חיים בעולם
שבו זה בעצם הפך לאפשרי.
וההסבר הטוב ביותר יהיה פשוט להראות את זה.
אתם רואים כאן את תמרה,
שמחזיקה בטלפון שלי, שכרגע מחובר.
נתחיל עם זה.
יש לנו כאן ציור
של המשורר הדגול רוברט ברנס,
תמונה רגילה לגמרי,
אך אם נעביר את הקלט לטלפון,
שמריץ את הטכנולוגיה שלנו, תוכלו לראות
בדיוק את מה שתמרה רואה על הצג,
וכשהיא מכוונת אל התמונה הזו,
קורה משהו קסום.
[צחוק] [נגינת חמת חלילים]
[מחיאות כפיים]
[נגינת חמת חלילים]
קול: "הבהובים לוהבים על מדרונות פורחים..."
מאט מילס: מה שנהדר בזה,
אין כאן שום טריקים.
לא נעשה שום עיבוד לתמונה.
ומה שנהדר בזה הוא שהטכנולוגיה
באמת מאפשרת לטלפון להתחיל לראות ולהבין
די בדומה למוח האנושי.
ויותר מזה: כשאני מזיז את המטרה,
היא עוקבת ומניחה עליה את התוכן בצורה בלתי-מורגשת.
שוב, מה שמדהים בכך הוא
כמה שהמכשירים האלה נעשו מתקדמים.
העיבוד כולו מתבצע
במכשיר עצמו.
ואפשר להשתמש בכך בכל דבר,
באמנות, כפי שזה עתה ראיתם,
או למשל בעולם הפרסום, או בעיתונות המודפסת.
הרי עיתון מתיישן ברגע שהודפס.
הנה העיתון מהבוקר,
יש לנו כאן חדשות מווימבלדון, שזה מעולה.
אנו יכולים לכוון אל חזית העיתון
ולקבל מיד את הכתבה.
קול: "...לדשא, וזה חשוב מאד שתתאימי את עצמך,
ושתהיי גמישה, שתהיי מוכנה
לשנות כיוון בשבריר שניה,"
והיא באמת כזו, היא זכתה בתואר הזה.
מ"מ: והקישור הזה של התוכן הדיגיטלי
למשהו פיזי הוא מה שאנו מכנים "הילה",
אשתמש מעט במונח הזה במהלך ההרצאה.
מה שנהדר בזה, שזו לא רק דרך מהירה
ונוחה יותר להשגת מידע בעולם האמיתי,
אלא שלפעמים השימוש במדיה הזו
מאפשר להציג מידע באופן
שלא היה אפשרי עד כה.
אז יש לנו כאן "רוטר", נתב אלחוטי.
עמיתי האמריקאיים אמרו לי לבטא את זה "ראוטר"
כדי שכולם יבינו-- [צחוק]
בכל מקרה, זה המכשיר.
וכעת מה שאני יכול לעשות, במקום לחפש את ההוראות
למכשיר ברשת, אני יכול פשוט לכוון אליו,
המכשיר מזדהה, ואז--
קול: "תחילה חברו את כבל האיי-די-אס-אל האפור.
כעת חברו לחשמל, ולבסוף, חברו את כבל הרשת הצהוב.
איחולינו. השלמתם את ההתקנה."
[צחוק] מ"מ: מעולה. תודה.
[מחיאות כפיים]
העבודה הנפלאה שאיפשרה את זה נעשתה
כאן בבריטניה, ע"י מדענים בקיימברידג',
הם עבדו במשרדים שלנו,
ויש לי כאן תמונה נחמדה שלהם.
אי-אפשר היה להעלות את כולם לבמה,
אבל נביא לבמה את ההילה שלהם. הנה הם.
הם לא זזים הרבה. [צחוק]
אמרו לי שזה היה נסיון הצילום הרביעי. [צחוק]
טוב. אם אנו מדברים על קיימברידג',
נעבור לפיתוחים טכנולוגיים,
כי מאז שהתחלנו להכניס את הטכנולוגיה הזו
לטלפונים ניידים לפני פחות מ-12 חודשים,
המהירות וכוח העיבוד של המכשירים האלה
גדלו בקצב בלתי-רגיל,
כך שכעת אני יכול לקחת עצמים תלת-מימדיים
באיכות קולנוע, ולמקם אותם בעולם שמסביבי,
יש לי כאן משהו כזה.
תמרה, את מוכנה?
[מוסיקה]
[שאגות דינוזאור] [צחוק]
מ"מ: אני צריך לקפוץ פנימה.
[מוסיקה] [שאגות דינוזאור]
[מחיאות כפיים]
אז אחרי הכיף, מגיע הצד הרגשי יותר
של מה שאנו עושים, כי למעשה הטכנולוגיה הזו
מאפשרת לראות את העולם דרך עיני אדם אחר,
ואותו אדם יכול ללכוד רגע בזמן
לשמור אותו ולתייג אותו למשהו פיזי
שקיים בעולם האמיתי.
ומה שנהדר פה, הוא שהכלים לכך הם חינם.
הם פתוחים וזמינים בתוך היישומון,
ויש כבר מחנכים שהגייסו לכך בשיעוריהם.
יש לנו מורים שתייגו ספרי לימוד,
מורים שתייגו שיעורים בביה"ס,
והנה דוגמה נהדרת של בי"ס בבריטניה.
יש לי כאן תמונה מסרטון, וכעת אנגן אותה.
מורה: תראו מה קורה. [ילדים מדברים]. המשיכו.
ילד: טלוויזיה. [ילדים מגיבים]
ילד: אלוהים אדירים.
מורה: כעת הזיזו את זה לצדדים ותראו מה קורה.
התרחקו והתקרבו.
ילד: כמה מגניב!
מורה: הצלחתם שוב?
ילד: אלוהים אדירים. איך אתה עושה את זה?
ילד שני: זה קסם.
[צחוק] מ"מ: [צוחק] לא, זה לא קסם.
כל אחד יכול לעשות את זה,
אראה לכם כמה זה קל,
ואעשה משהו כזה ממש עכשיו.
אמרו לי שזה נקרא "לעשות גל",
אז נתחיל מהצד הזה של האולם
בספירת שלוש, ונגיע עד לצד הזה.
תמרה, את מקליטה?
כולם מוכנים?
אחת, שתיים, שלוש, קדימה!
קהל: ואווווווווו!
מ"מ: חברי TED ממש טובים בזה. [צחוק]
בסדר. כעת נעבור בחזרה
ליישומון "אוראסמה",
ותמרה תתייג את הסרטון שהקלטנו
לתו השם שלי, כדי שאזכור את זה לנצח.
יש לנו הרבה אנשים שכבר עושים את זה,
וכבר דיברנו קצת על ההיבט החינוכי.
בהיבט הרגשי יש לנו אנשים
שעשו דברים כמו לשלוח גלויות וכרטיסי ברכה
למשפחותיהם עם מסרים קצרים עליהם.
יש לנו אנשים, לדוגמה,
שמיפו את כל תא המנוע של מכונית ישנה
ותייגו רכיבי מנוע שונים,
כדי שבמקרה שנתקעים ורוצים לדעת יותר,
אפשר לכוון ולמצוא את המידע.
כולנו מכירים טוב מאד את האינטרנט.
ב-20 השנה האחרונות
הוא באמת שינה את האופן בו אנו חיים ועובדים,
וכיצד אנו רואים את העולם, ומה שנהדר הוא,
שלדעתנו זו תפנית החשיבה הבאה,
כי כעת אנו ממש יכולים לקחת את התוכן
שאנו משתפים בו, מגלים ונהנים ממנו,
ולהפוך אותו לחלק מהעולם הסובב אותנו.
ניתן להוריד את היישומון הזה לגמרי בחינם.
אם יש לכם חיבור אלחוטי טוב או טלפון דור 3,
זה תהליך מהיר מאד.
אה, הנה אנחנו. עכשיו נוכל לשמור את זה.
זה יעשה עוד קצת מלאכת עיבוד
כדי להמיר את הצילום שזה עתה צילמנו
למעין טביעת-אצבעות דיגיטלית,
ומה שמעולה הוא, שעבור משתמש מקצועי,
למשל, עיתון-- הכלים הם די זהים
לאלה שהשתמשנו בהם כדי ליצור את ההדגמה הזו.
ההבדל היחיד הוא שיש לכם היכולת
להוסיף קישורים ומעט יותר תוכן. את מוכנה?
תמרה רוקרטס: אנחנו מוכנים.
מ"מ: בסדר. נאמר לי שאנו מוכנים, וזה אומר
שכעת אנו יכולים לכוון אל התמונה, והנה כולכם.
מ"מ בסרטון: אחת, שתיים, שלוש, קדימה!
מ"מ: יפה מאד. אנחנו "אוראסמה." תודה רבה לכם.
[מחיאות כפיים]